Document ID: /roh_data/filtered/fineweb-2-filterrobots_roh.jsonl.gz/20453

Il Tribunal federal ha decis oz ch’il chantun Berna ha cuntrafatg a la libertad da reuniun cun limitar demonstraziuns sin 15 persunas. Il chantun haveva introducì questa questa limita il November 2020 e dentant puspè revocà ella. Differentas organisaziuns e partidas da la sanestra avevan purtà plant cunter questa regla.
La majoritad dal Tribunal federal ha constatà ch'ina limita da 15 persunas correspundia facticamain ad in scamond. Suletamain in derschader era dal opiniun ch'ins stoppia tractar reuniuns politicas tuttina sco culturalas ni sportivas.
In recurs encunter la limita da 300 persunas dal chantun Uri ha il Tribunal federal refusà unanimamain. Questa regla n'haja betg impedì cumpletamain reuniuns.